Publication: Magyar Közlöny
Issue: MK-1999-9 (Year: 1999, Number: 9)
Era: 1990-2004
Section: szóló 217/1998. (XII. 30.) Korm. rendelet (a továbbiakban:
Paragraph Index: 1217

(7) A Korm. rendelet 109. §-ának (10) bekezdésében foglalt, a fejezeti kezelésű előirányzatokra vonatkozó előirányzat-felhasználási tervet a rendelet 8. számú mellékletében meghatározott formában 2 példányban kell a Kincstár központ részére benyújtani a negyedévet megelőző hónap 10. napjáig, az első negyedévre vonatkozóan január 25-éig. A Kincstár központ az előirányzat-felhasználási tervet, a terv egy példányának visszaküldésével visszaigazolja a fejezet részére. A támogatás igénybevétele fejezeti szinten összességében — figyelmen kívül hagyva a programfinanszírozásba bevont előirányzatokat — a halmozott havi időarányos keretet csak a Pénzügyminisztérium engedélyével haladhatja meg. Ebben az esetben az adatlapot a Pénzügyminisztérium részére kell benyújtani 3 példányban, az eltérés indokait tartalmazó kérelem 2 példányának csatolásával. A Pénzügyminisztérium az adatlapon igazolja az előrehozás engedélyezését és annak 2 példányát — a kérelem 1 példányának csatolásával — megküldi a Kincstár központ részére a finanszírozás lebonyolítására.

Source: https://magyarkozlony.hu/hivatalos-lapok/a37671c3b52f7e18169555dbe9e5f17ee4c663d2/dokumentumok/5a6095e17a9e3dd2ad0b0c6063e041834e1d7c07/letoltes